Кайляри
Кайляри (, Птолемаида, катаревуса: Πτολεμαϊς, Птолемаис, до 1927 година Καϊλάρια, Кайлария,) е град в Северна Гърция, Егейска Македония, център на дем Еордея в област Западна Македония.

География 
Кайляри е разположен на 28 километра северно от град Кожани (Козани) в центъра на котловината Саръгьол между планините Вич (Вици) от северозапад, Синяк (Синяцико) от югозапад и Каракамен (Вермио) от изток.

История

В Османската империя 
В „Етнография на вилаетите Адрианопол, Монастир и Салоника“, издадена в Константинопол в 1878 година и отразяваща статистиката на мъжкото население от 1873 г., Кайляри е посочен като селище в Каза Джумали с 200 домакинства и 450 жители мюсюлмани.

В 1889 година Стефан Веркович („Топографическо-этнографическій очеркъ Македоніи“) пише за Кайляри:

Към 1900 година Кайляри е чисто турски град с 3000 жители (Васил Кънчов, „Македония. Етнография и статистика“). Според гръцка статистика от 1904 година в Кайляр живеят 4000 турци.

При избухването на Балканската война в 1912 година един човек от Кайляри е доброволец в Македоно-одринското опълчение.

В Гърция 

През войната градът е окупиран от гръцки части и остава в Гърция след Междусъюзническата война. Боривое Милоевич пише в 1921 година („Южна Македония“), че Каялар (Каjалар) има 1500 къщи турци. Турското му население се изселва след Лозанския мир в 1923 година и на негово място са заселени понтийски гърци, бежанци от Мала Азия, както и хора с български етнически произход от околните села. В 1927 година градът е прекръстен на името на пълководеца на Александър Македонски Птолемей I Сотер. В 1928 година градът е със смесено местно-бежанско население със 1373 бежански семейства и 5818 жители бежанци.

В документ на гръцките училищни власти от 1 декември 1941 година се посочва, че в Кайляри живеят 1000 жители, бежанци от Мала Азия и Понт, както и местно население, дошло от Влашка Блаца, Клисура и други райони на Западна Македония.

Побратимени градове 
  Енкоми
  Мост

Личности 
Родени в Кайляри
  Аристотелис Панайотидис (р. 1997), гръцки футболист
  Димитриос Димитриадис (р. 1961), гръцки политик
  Йероклис Михаилидис (р. 1960), гръцки актьор
  Мара Дармусли (р. 1981), гръцки модел
  Панделис Капетанос (р. 1983), гръцки футболист
  Рахил Макри (р. 1973), гръцки политик
  Ставрос Атанасиадис (1924 - 1995), гръцки политик
  Темистоклис Мумулидис (р. 1957), гръцки политик
  Фотис Пандекидис (р. 1997), гръцки футболист

Други
  Лазар Дорев, македоно-одрински опълченец, родом от Пътеле, жител на Кайляри, Първа рота на Осма костурска дружина, Сборна партизанска рота на МОО

Външни препратки 
  Сайт за Кайляри

Бележки